

**ВЪПРОСИ И ОТГОВОРИ**

**по процедура**

**чрез подбор на проекти**

**проекти № BG14MFPR001-2.005 „Аквакултури, осигуряващи екологични услуги“, вид дейност „Аквакултури, осигуряващи екологични услуги” по Програмата за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-2025/16.04.2025 г.**

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.005-Q001

Подател: e-mail: ina.agafonova@gmail.com

Дата: 07.04.2025 г.

**Въпрос:**

„Уважаеми господине/госпожо,

Във връзка с обявената процедура чрез подбор на проекти BG14MFPR001-2.005 „Аквакултури, осигуряващи екологични услуги“, моля да дадете разяснение по отношение на редовете и сумите, които трябва да бъдат включени в раздел "Бюджет" на ФК:

- отделен ред за всяка година ли трябва да бъде създаден? Ако да - за кои години е допустимо, предвид, че в УК е посочено, че първата година, за която може да се заяви помощ е 2024 г. и последната е 2029 г., т.е. 6 години, но във ФК в раздел общи данни може да се заложи продължителност на проекта до 60 месеца (5 г).

- какви стойности трябва да се заложат в бюджетния ред/редове?

Моля да отчетете, че системата изисква задължително да бъде генериран поне един ред в раздел Бюджет, който да бъде свързан с Дейността.

Предварително благодаря за отделеното време и съдействие.

С уважение,

Ина Агафонова

управител

Хай Мед Тех ЕООД“

**Отговор:**

В раздел „Бюджет“ на Формуляра за кандидатстване по процедура чрез подбор на проекти № BG14MFPR001-2.005 „Аквакултури, осигуряващи екологични услуги“ следва да се посочи общата сума компенсацията, изчислена като сбор от компенсациите за всяка една година, за която кандидатът се ангажира да прилага методи за производство, щадящи околната среда и запазване на местообитанията на видовете. Ангажиментът може да стартира от 2024 г. Максимална продължителност на изпълнение на проекта е в съответствие с изискванията на т. 18 от Условията за кандидатстване по процедурата.

В настоящата процедура период на административен договор за предоставяне на безвъзмездна финансова помощ (АДПБФП) и период на компенсация се различават. Периодът на АДПБФП започва да тече от датата на въвеждането му в ИСУН до не по-късно от 31 декември 2029 г.

Компенсацията се предоставя от 2024 г. (изтекла) до крайния срок на допустимост на разходите - 31 декември 2029 г.

В този смисъл, срокът на АДПБФП не може да стратира ретроактивно, но компенсацията за 2024 г. е допустима съгласно Условията за кандидатстване.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Рег. номер: BG14MFPR001-2.005-Q002

Подател: e-mail: tundja73@mail.bg

Дата: 07.04.2025 г.

„Уважаеми дами/господа,

В Условията за кандидатстване по мярката, в т. 14 е записано, че първата допустима година за компенсация е 2024 г.:

„ 14. Категории разходи, допустими за финансиране:

……………………………………………………

Размерът на компенсацията за пропуснати приходи се определя в началото на изпълнение на проекта на годишна база за минимален период една година. Първата допустима година за компенсация е 2024 г. В случай че се кандидатства за компенсация за повече от една година, тя ще бъде изчислена индикативно на база представените финансови документи за годината, предхождаща годината на кандидатстване. ....................“

 В т. 18 от Условията за кандидатстване, се уточнява, че крайната дата за допустимост на разходите (респ. компенсациите) е 31.12.2029 г.

„18. Минимален и максимален срок за изпълнение на проекта (ако е приложимо):

Минималната продължителност на изпълнение на проект по настоящата процедура е една година.

Максималната продължителност на изпълнение на проект по настоящата процедура следва да е в съответствие с посочения срок в Плана за управление на защитена зона/територия или докато е в сила заповедта за обявена защитена зона съгласно чл. 12, ал. 6 във връзка с чл. 6, ал. 1, т. 3 и т. 4 от Закона за биологичното разнообразие и т. 1 от Решение на Министерския съвет № 122/2007 в случаите, в които липсва одобрен План за управление, но не повече от срока за допустимост на разходите, посочен в чл. 63, параграф 2 от Регламент (ЕС) № 2021/1060, а именно 31 декември 2029 г.“

 Тези две пояснения определят максималният срок на допустимост на разходите от 01.01.2024 г. до 31.12.2029 г. или 6 години.

 Същевременно обаче, във формуляра за кандидатстване, максималната продължителност на проекта е определена на 60 месеца, т.е. 5 години.

Моля, за пояснение относно това разминаване.

С Уважение,

Тачо Пашов - Управител на

"Тунджа73" ЕООД“

**Отговор:**

В настоящата процедура период на административен договор за предоставяне на безвъзмездна финансова помощ (АДПБФП) и период на компенсация се различават. Периодът на АДПБФП започва да тече от датата на въвеждането му в ИСУН до не по-късно от 31 декември 2029 г.

Компенсацията се предоставя от 2024 г. (изтекла) до крайния срок на допустимост на разходите - 31 декември 2029 г.

В този смисъл, срокът на АДПБФП не може да стратира ретроактивно, но компенсацията за 2024 г. е допустима съгласно Условията за кандидатстване.

.

**ВЪПРОСИ И ОТГОВОРИ**

**по процедура**

**чрез подбор на проекти**

**проекти № BG14MFPR001-2.005 „Аквакултури, осигуряващи екологични услуги“, вид дейност „Аквакултури, осигуряващи екологични услуги” по Програмата за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-2193/28.04.2025 г.**

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.005-Q003

Подател: e-mail: ina.agafonova@gmail.com

Дата: 18.04.2025 г.

**Въпрос:**

„Здравейте,

В продължение на въпрос от 07.04.2025 г. и Ваш отговор от 16.04.2025 г., моля да уточните каква сума следва да се посочи в бюджетния ред от ФК.

В отговора към въпрос с рег. номер: BG14MFPR001-2.005-Q001 УО посочва, че "в раздел "бюджет"/.../ следва да се посочи общата сума компенсацията, изчислена като сбор от компенсациите за всяка една година, за която кандидатът се ангажира да прилага методи за производство, щадящи околната среда и запазване на местообитанията на видовете. /.../"

В същото време, на стр. 5 от Приложение № 2 към УК "Методология за изчисляване на компенсациите при прилагане на компенсациите при прилагане на операция аквакултури, осигуряващи екологични услуги" е записано:

"Сумата на максималната годишна безвъзмездна финансова помощ не трябва да надхвърля 15 % от стойността на нетните приходи от реализираната риба."

Отчитайки, че към датата на подаване на проектното предложение е невъзможно да се оцени каква ще е стойността на нетните приходи от реализирана риба за всяка от годините (с изключение на 2024 г), каква сума следва да заложи кандидатът в раздел "бюджет" на ФК?

Предварително благодаря за отделеното време и съдействие.

С уважение,

Ина Агафонова

управител

Хай Мед Тех ЕООД“

**Отговор:**

Съгласно т. 14 от Условията за кандидатстване по процедура чрез подбор на проекти BG14MFPR001-2.005 „Аквакултури, осигуряващи екологични услуги“, размерът на компенсацията за пропуснати приходи се определя в началото на изпълнение на проекта на годишна база за минимален период една година. Първата допустима година за компенсация е 2024 г.

В случай че се кандидатства по настоящия прием за компенсация за повече от една година, компенсацията за всяка една година на допустимия период следва да се изчисли на база финансови документи за годината, предхождаща годината на кандидатстване – в случая 2024 г. Съгласно „Методология за изчисляване на компенсациите при прилагане на компенсациите при прилагане на операция аквакултури, осигуряващи екологични услуги“ сумата на максималната годишна безвъзмездна финансова помощ не трябва да надхвърля 15 % от стойността на нетните приходи от реализираната риба. Имайки предвид, че оценката се извършва през 2025 г., за база се взима последната финансова година, а именно 2024 г.

Например, ако нетните приходи от реализираната риба на кандидат за 2024 г. са на стойност 1 000 000 лв., изчислението на компенсацията за период от 5 години за компенсиране на загубите при отглеждането на аквакултури, предоставящи екологични услуги е следното:

Компенсация = 1 000 000 х 15% = 150 000 лв. х 5 години = 750 000 лв.

Размерът на максималната годишна компенсация се определя за всяко отделно проектно предложение, еднократно за целия период на неговото изпълнение. В примера тя е на стойност 150 000 лв. за всяка една година за изпълнение на дейности по аквакултури, предоставящи екологични услуги, но не повече от срока на допустимост 31.12.2029 г.

След одобрението на проекта бенефициентът е задължен да изпраща до УО на ПМДРА до 30 юни на годината следваща годината за компенсация информация, необходима за изчисляване на окончателна премия за съответната година на база представените финансови документи за изтеклата година. Така корекцията на годишна база се повтаря текущо след всяка изтекла финансова година с цел превенция от свръхкомпенсация.